—2001 թվականին երբ մտնում էի փաստաբանական ոլորտ գիտեի, որ կան փաստաբաններ, որոնք ներկայանում են որպես միջնորդ ու կոռուպցիոն գործարքներով առաջ են գնում: Դա միանշանակ եկամտաբեր է: Սակայն ես չգնացի այդ ճանապարհով մաքուր պահելով անունս ու թեև դանդաղ, բայց առաջ գնացի: Սկզբնական շրջանում գործեր չունեինք, քանի որ հարց չլուծող փաստաբանը հետաքրքիր չէ հաճաորդի համար: Ընթացքում մեր հաճախորդները դարձան այն անձինք, ովքեր քաղաքական պրոբլեմներ ունեին, կամ նրանց հակառակորդ կողմն արդեն «լուծել» էր իր հարցը: Բայց ինչպես կյանքը ցույց է տալիս, գնալով առավել ընդունելի են դառնում այն փաստաբանները, ովքեր իրենց գումարն աշխատում են բացառապես իրենց գիտելիքներով ու փորձով: